AVR mikrokontrollerite tootmist alustati 1997 aastal ja  praeguseks on see vabakutseliste elektroonikute seas üks levinumaid. Esialgse edu tagasid odavad arendusvahendid, mitmekesine perifeeria ühes korpuses ja madal voolutarve. Nüüdseks võib eeliseks lugeda suure infomaterjali ja õpetuste pagasi mis aastate jooksul tekkinud on. Paratamatult on AVR tehnoloogia vananev kuid konkurentsis püsimiseks teeb Atmel ka kaasaegse perifeeria ning 16 ja 32 bitiste siinidega AVR mikrokontrollereid, millest esimesed on 8-bitistega ühilduvast XMega ja teised täiesti uuest  AVR32 seeriast.